**Národný projekt Komunitné služby v mestách a obciach s prítomnosťou marginalizovaných rómskych komunít – II. Fáza**

**ITMS2014+: 312051Y212**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Príloha č. 4a Sprievodcu

**Informačný dokument o spracúvaní osobných údajov**

podľa ust. čl. 13 a 14 nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**Nariadenie**“)

1. **Identifikačné a kontaktné údaje prevádzkovateľa**

Prevádzkovateľmi spracúvajúcimi osobné údaje sú

1. **Úrad vlády Slovenskej republiky**, so sídlom Námestie Slobody 1, 813 70 Bratislava, IČO: 00 151 513, Úrad splnomocnenca vlády SR pre rómske komunity

**Kontaktné údaje zodpovednej osoby:** WITT&KLEIM ADVOKÁTSKA KANCELÁRIA S.R.O., adresa: Dolná 6, 974 01 Banská Bystrica, tel.: +421 917 521 301, e-mail: zodpovedna.osoba@vlada.gov.sk

1. **Poskytovateľ služby** Arcidiecézna charita Košice, so sídlom Bočná 2, 040 01 Košice, IČO 35514027

**Kontaktné údaje zodpovednej osoby:** Bc. Blanka Lajtárová, adresa: Masarykova 19, 040 01 Košice, tel.: +421 911 680 036, e-mail: [blanka.lajtarova@charita-ke.sk](mailto:blanka.lajtarova@charita-ke.sk)

1. Účel spracúvania osobných údajov

Účelom spracúvania osobných údajov sú

1. plnenie povinností prevádzkovateľov preukázať vynakladanie nenávratného finančného príspevku poskytnutého prevádzkovateľovi z Európskeho sociálneho fondu v rámci Operačného programu Ľudské zdroje, na realizáciu Národného projektu Komunitné služby v mestách a obciach s prítomnosťou marginalizovaných rómskych komunít – II. Fáza , ITMS2014+: 312051Y212, a to aj v rámci kontrolnej alebo inej činnosti orgánov podľa zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „**zákon o EŠIF**“) alebo osobitného predpisu;
2. zabezpečenie faktických, administratívnych a právnych procesov súvisiacich s realizáciou Národného projektu Komunitné služby v mestách a obciach s prítomnosťou marginalizovaných rómskych komunít – II. Fáza , ITMS2014+: 312051Y212.
3. **Právny základ a prostriedky spracúvania**
4. spracovanie na zabezpečenie plnenia zmluvy podľa ust. čl. 6 ods. 1 písm. b) Nariadenia v podobe zmluvy o spolupráci v rámci realizácii projektu uzatvorenej medzi prevádzkovateľmi a zmluvy, na základe ktorej bol založený pracovnoprávny vzťah v rozsahu, v akom tento možno aplikovať (právny základ pre všeobecné spracovanie osobných údajov);
5. zabezpečenie plnenia zákonnej povinnosti prevádzkovateľov podľa ust. čl. 6 ods. 1 písm. c) Nariadenia v rozsahu, v akom tento možno aplikovať (právny základ pre všeobecné spracovanie osobných údajov);
6. zabezpečenie ochrany životne dôležitých záujmov dotknutej osoby alebo inej fyzickej osoby podľa ust. čl. 6 ods. 1 písm. d) Nariadenia (právny základ pre všeobecné spracovanie osobných údajov);
7. zabezpečenie splnenia úlohy realizovanej vo verejnom záujme alebo pri výkone verejnej moci zverenej prevádzkovateľom podľa ust. čl. 6 ods. 1 písm. e) Nariadenia v rozsahu, v akom tento možno aplikovať (právny základ pre všeobecné spracovanie osobných údajov);
8. zabezpečenie sledovania oprávnených záujmov prevádzkovateľov podľa ust. čl. 6 ods. 1 písm. f) Nariadenia v rozsahu, v akom tento možno aplikovať (právny základ pre všeobecné spracovanie osobných údajov) spočívajúcim v zákonnom čerpaní nenávratných finančných príspevkov;
9. splnenia zákonných povinností prevádzkovateľov podľa ust. čl. 9 ods. 2 písm. b) Nariadenia vo vzťahu k osobitným kategóriám dotknutých údajov v rozsahu, v akom tento možno aplikovať (právny základ pre všeobecné spracovanie osobných údajov spadajúcich do osobitnej kategórie osobných údajov);
10. spracovanie podľa ust. § 47 zákona o EŠIF (právny základ pre osobitné spracovanie osobných údajov).

Osobné údaje sú spracúvané v informačných systémoch prevádzkovateľov, ako aj v informačnom systéme ITMS 2014+, prostredníctvom úplne alebo čiastočne automatizovaných alebo neautomatizovaných prostriedkov spracúvania.

1. **Rozsah osobných údajov**
2. meno a priezvisko, titul, dátum narodenia, rodné číslo, adresa trvalého pobytu (ulica, súp. a orientačné číslo, PSČ, obec, štát), adresa prechodného pobytu (ulica, súp. a orientačné číslo, PSČ, obec, štát), štátna príslušnosť;
3. absolvované školy a vzdelanie, zamestnania, doby v zamestnaní, dátum uzatvorenia pracovného pomeru, spôsob získania zamestnanca, skúšobná doba, dátum skončenia pracovného pomeru, dôvod skončenia pracovného pomeru, pracovná pozícia, druh pracovného pomeru, náplň práce, hodnotenie práce zamestnanca, školenia a kurzy;
4. fond pracovného času, dovolenka, dochádzka, prekážky v práci na strane zamestnanca, údaje o dočasnej pracovnej neschopnosti, porušenie pracovnej disciplíny;
5. mzdové náležitosti, údaje o druhu a výške povinných odvodov zamestnanca a zamestnávateľa a iných zákonných zrážkach zo mzdy, údaje o zdravotnom poistení, údaje o sociálnom poistení, údaje o zákonných a iných zrážkach zamestnanca zo mzdy (najmä výživné), údaje o starobnom dôchodkovom sporení a doplnkovom dôchodkovom sporení zamestnanca, pôžičkách, údaje o osobnom účte zamestnanca, o poberaných nemocenských dávkach a iných dávkach;
6. údaje o zmenenej pracovnej schopnosti, údaje o priznaní invalidného dôchodku, údaje o čerpaní materskej a rodičovskej dovolenky;
7. údaje vyplývajúce z výpisu a/alebo odpisu z registra trestov;
8. ostatné údaje uvádzané v pracovnej zmluve a jej dodatkoch, v platovom dekréte (ak sa vydáva) a na výplatnej páske;
9. ostatné údaje verejne dostupné, známe alebo dobrovoľne publikované.
10. **Identifikácia príjemcov, kategórie príjemcov**

Prevádzkovatelia sú podľa § 47 ods. 4 zákona o EŠIF povinní poskytnúť osobné údaje užívateľov, cieľových skupín, dodávateľov, subdodávateľov a iných osôb v rozsahu podľa ust. § 47 ods. 2 zákona o EŠIF poskytovateľovi nenávratného finančného príspevku, ktorým je Ministerstvo vnútra Slovenskej republiky ako Sprostredkovateľský orgán pre Operačný program Ľudské zdroje konajúci v mene a na účet Ministerstva práce, sociálnych vecí a rodiny Slovenskej republiky, ako Riadiaceho orgánu pre Operačný program Ľudské zdroje (ďalej len „**poskytovateľ**“) na účely preukázania vynakladania poskytnutého príspevku a v súvislosti s realizáciou projektu. Prevádzkovatelia sú povinní poskytnúť osobné údaje dotknutých osôb ďalším oprávneným subjektom (príjemcom), pokiaľ mu táto povinnosť vyplýva z osobitného právneho predpisu (napr. zákon o finančnej kontrole a audite, zákon o EŠIF a pod.). Ide najmä o orgány vnútorného auditu riadiaceho orgánu alebo sprostredkovateľského orgánu a ním poverené osoby, Najvyšší kontrolný úrad SR, Úrad vládneho auditu, Certifikačný orgán a nimi poverené osoby, orgán auditu (Ministerstvo financií SR), jeho spolupracujúce orgány a osoby poverené na výkon kontroly / auditu, splnomocnení zástupcovia Európskej komisie a Európskeho dvora audítorov, orgán zabezpečujúci ochranu finančných záujmov EÚ. Za príjemcu sa v zmysle Nariadenia nepovažuje orgán verejnej moci, ktorý spracúva osobné údaje na základe osobitného predpisu alebo medzinárodnej zmluvy, ktorou je Slovenská republika viazaná, v súlade s pravidlami ochrany osobných údajov vzťahujúcimi sa na daný účel spracúvania osobných údajov.

1. Prenos osobných údajov do tretej krajiny / medzinárodnej organizácii

Prenos do tretích krajín, alebo medzinárodných organizácií sa nevykonáva.

1. Identifikácia zdroja, z ktorého boli osobné údaje získané

Osobné údaje sú získavané priamo od dotknutej osoby, resp. od prevádzkovateľa, ktorý je zamestnávateľom dotknutej osoby v rámci pracovnoprávnych vzťahov a v súvislosti s vedením agendy uchádzačov o zamestnanie a realizácie výberových konaní. Prevádzkovateľ, ktorý je zamestnávateľom dotknutej osoby, je zapojený do Národného projektu Komunitné služby v mestách a obciach s prítomnosťou marginalizovaných rómskych komunít – II. Fáza, ITMS2014+: 312051Y212 a táto povinnosť (zhromažďovanie a poskytovanie osobných údajov) mu vyplýva zo zmluvy o spolupráci uzavretej s druhým prevádzkovateľom ako aj z dotknutých predpisov (najmä zákon o EŠIF).

1. Doba uchovávania osobných údajov

Prevádzkovatelia spracúvajú osobné údaje po dobu nevyhnutnú na splnenie účelu spracúvania s predpokladaným ukončením spracovania do 31. decembra 2028 alebo aj po tomto dátume, ak do 31. decembra 2028 nedošlo k vysporiadaniu finančných vzťahov medzi poskytovateľom nenávratného finančného prostriedku a jeho prijímateľom podľa § 41 až 43 zákona o EŠIF a v súlade s rozhodnutím podľa § 16 ods. 2 zákona o EŠIF.

V prípade, ak sú osobné údaje súčasťou dokumentácie, ktorá podlieha archivačnej a/alebo registratúrnej povinnosti zo strany prevádzkovateľov a iných prijímateľov, spracovanie osobných údajov je vykonávané až do uplynutia archivačnej a/alebo registratúrnej povinnosti.

1. Profilovanie

Prevádzkovatelia nespracúvajú osobné údaje profilovaním, ani obdobným spôsobom založeným na automatizovanom individuálnom rozhodovaní.

1. Práva dotknutej osoby

Dotknutej osobe v zmysle Nariadenia a súvisiacich predpisov patria nasledovné práva:

* právo požadovať od prevádzkovateľa prístup k osobným údajom, ktoré sú o nej spracúvané (čl. 15 Nariadenia),
* právo na opravu osobných údajov (čl. 16 Nariadenia),
* právo na vymazanie osobných údajov – právo „na zabudnutie“ (čl. 17 Nariadenia),
* právo na obmedzenie spracúvania osobných údajov (čl. 18 Nariadenia),
* právo na prenosnosť osobných údajov (čl. 20 Nariadenia),
* právo namietať spracúvanie osobných údajov (čl. 21 Nariadenia),
* právo na neúčinnosť automatizovaného individuálneho rozhodovania vrátane profilovania (čl. 22 Nariadenia),
* v prípade ak prevádzkovateľ spracúva osobné údaje na základe súhlasu dotknutej osoby, dotknutá osoba má právo kedykoľvek odvolať svoj súhlas so spracúvaním osobných údajov; odvolanie súhlasu nemá vplyv na zákonnosť spracúvania osobných údajov založeného na súhlase pred jeho odvolaním,
* právo podať návrh na začatie konania Úradu na ochranu osobných údajov Slovenskej republiky, so sídlom Hraničná 12, 820 07 Bratislava, Slovenská republika, tel. číslo: +421 232 31 32 14, e-mail: statny.dozor@pdp.gov.sk.

Identifikované práva môže dotknutá osoba uplatniť u prevádzkovateľov žiadosťou doručenou **(i.)** osobne alebo **(ii.)** písomne na adresu uvedenú v časti identifikácie prevádzkovateľov, alebo **(iii.)** elektronicky podpísané zaručeným elektronickým podpisom prostredníctvom elektronickej schránky, alebo **(iv.)** e-mailom na kontaktnú adresu uvedenú v časti identifikácie prevádzkovateľov.

V prípade spracúvania osobných údajov dotknutej osoby v informačnom systéme ITMS2014+, môžu byť v zmysle čl. 23 [predovšetkým ods. 1 bod e)] uplatňované obmedzenia na základe § 47 zákona o EŠIF na tieto práva dotknutej osoby:

* právo na vymazanie osobných údajov – právo „na zabudnutie“ (čl. 17 Nariadenia),
* právo na obmedzenie spracúvania osobných údajov (čl. 18 Nariadenia),
* právo namietať spracúvanie osobných údajov (čl. 21 Nariadenia).

1. Povinnosť poskytnutia osobných údajov

Poskytovanie osobných údajov dotknutej osoby jej zamestnávateľom, ktorý je zapojený do národného projektu Komunitné služby v mestách a obciach s prítomnosťou marginalizovaných rómskych komunít – II. Fáza, ITMS2014+: 312051Y212 na základe zmluvy o spolupráci, je zmluvnou povinnosťou zamestnávateľa dotknutej osoby vyplývajúcou zo zmluvy o spolupráci.

Poskytovanie osobných údajov v rozsahu uvedenom v § 47 ods. 2 zákona o EŠIF subjektami tam uvedenými subjektom tam uvedeným, je zákonnou požiadavkou.

......................................................